Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XX (Ympäristö) muuttamiseen /* COM/2014/0303 final - 2014/0157 (NLE) */





PERUSTELUT 1. EHDOTUKSEN TAUSTA Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. ETA-sopimuksen 78 artiklassa määrätään, että sopimuspuolten on syvennettävä ja laajennettava yhteistyötään muun muassa ympäristöön liittyvässä unionin toiminnassa. 2. INTRESSITAHOJEN KUULEMISTEN JA VAIKUTUSTENARVIOINTIEN TULOKSET Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen liitettä XX (Ympäristö). Tarkoituksena on laajentaa sopimuspuolten yhteistyötä ympäristöalalla. Tästä syystä yhteisön politiikan puitteista torjunta-aineiden kestävän käytön aikaansaamiseksi 21 päivänä lokakuuta 2009 annettu Euroopan parlamentin ja neuvoston direktiivi 2009/128/EY[1] on otettava osaksi ETA-sopimusta. Sen vuoksi olisi muutettava ETA-sopimuksen liitettä XX (Ympäristö) . Olisi huomattava, että neuvoston on hyväksyttävä EU:n kanta, sillä se edellyttää poikkeamista EU:n oikeudesta. Norjalla on torjunta-aineiden käytön riskien vähentämistä koskeva kansallinen toimintasuunnitelma vuosiksi 2010–2014. Parhaillaan toteutettavana oleva toimintasuunnitelma on neljäs kansallinen suunnitelma, jolla pyritään vähentämään kasvinsuojelutuotteiden käyttöä ja käyttöön liittyviä riskejä. Toimintasuunnitelma on pitkälti direktiivin vaatimusten mukainen. Useat hankkeista jatkuvat vuoden 2014 loppuun asti. Lisäksi kiinteän rahoitussyklin vuoksi on jo päätetty, mikä hankkeet ovat ensisijaisia vuonna 2014. Tämän vuoksi 31 päivän joulukuuta 2014 jälkeen on tarpeen pitää ajanjakso, jonka aikana analysoidaan meneillään olevien hankkeiden tuloksia ja laaditaan uusi kansallinen toimintasuunnitelma. Näin ollen EFTA-osapuolet ehdottavat sekakomitean päätösluonnokseen seuraavaa direktiivin 4 artiklan 2 kohdan mukautusta, jolla annetaan Norjalle tarpeellinen aika uuden kansallisen toimintasuunnitelman laatimiseen: ”Korvataan Norjan osalta ilmaisu ”26 päivänä marraskuuta 2012” ilmaisulla ”1 päivänä tammikuuta 2016”. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 2014/0157 (NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XX (Ympäristö) muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 175 artiklan 1 kohdan yhdessä sen 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[2] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Sopimus Euroopan talousalueesta[3], jäljempänä ’ETA-sopimus’, tuli voimaan 1 päivänä tammikuuta 1994. (2) ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XX (Ympäristö). (3) Euroopan parlamentin ja neuvoston direktiivi 2009/128/EY[4] on otettava osaksi ETA-sopimusta. (4) Sen vuoksi ETA-sopimuksen liitettä XX (Ympäristö) olisi muutettava. (5) Unionin ETA:n sekakomiteassa esitettävän kannan olisi sen vuoksi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa Euroopan unionin puolesta esitettävä kanta ETA-sopimuksen liitteen XX (Ympäristö) ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 309, 24.11.2009, s. 71. [2] EYVL L 305, 30.11.1994, s. 6. [3] EYVL L 1, 3.1.1994, s. 3. [4] Euroopan parlamentin ja neuvoston direktiivi 2009/128/EY (EUVL L 309, 24.11.2009, s. 71). LIITE ETA:N SEKAKOMITEAN PÄÄTÖS N:o .../2014, annettu ETA-sopimuksen liitteen XX (Ympäristö) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan, sekä katsoo seuraavaa: (1) yhteisön politiikan puitteista torjunta-aineiden kestävän käytön aikaansaamiseksi 21 päivänä lokakuuta 2009 annettu Euroopan parlamentin ja neuvoston direktiivi 2009/128/EY[1], sellaisena kuin se on oikaistuna EUVL:ssä L 161, 29.6.2010, s. 11, olisi otettava osaksi ETA-sopimusta, (2) Tämän vuoksi ETA-sopimuksen liitettä XX olisi muutettava, ON HYVÄKSYNYT TÄMÄN PÄÄTÖKSEN: 1 artikla Lisätään ETA-sopimuksen liitteessä XX olevan 1k kohdan (Euroopan parlamentin ja neuvoston direktiivi 2003/35/EY) jälkeen kohta seuraavasti: ”1l. 32009 L 0128: Euroopan parlamentin ja neuvoston direktiivi 2009/128/EY, annettu 21 päivänä lokakuuta 2009, yhteisön politiikan puitteista torjunta-aineiden kestävän käytön aikaansaamiseksi (EUVL L 309, 24.11.2009, s. 71), sellaisena kuin se on oikaistuna EUVL:ssä L 161, 29.6.2010, s. 11. Tätä sopimusta sovellettaessa direktiivin säännöksiä koskee seuraava mukautus: ”Korvataan 4 artiklan 2 kohdassa Norjan osalta ilmaisu ”26 päivänä marraskuuta 2012” ilmaisulla ”1 päivänä tammikuuta 2016”.” 2 artikla Päätöksen 2009/128/EY, sellaisena kuin se on oikaistuna EUVL:ssä L 161, 29.6.2010, s. 11, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset* on tehty, tai ... annetun ETA:n sekakomitean päätöksen .../...[2] voimaantulopäivänä [asetuksen (EY) N:o 1107/2009 sisällyttämisestä annettu], sen mukaan, kumpi ajankohta on myöhäisempi. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EUVL L 309, 24.11.2009, s. 71. [2] EUVL L ... * [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]